钦定古今图书集成/理学汇编/经籍典/第123卷 > 朱子全书二 > 《吕刑》
## 钦定古今图书集成/理学汇编/经籍典/第123卷 > 朱子全书二 > 《吕刑》

东坡解《吕刑》“王享国百年，耄”作一句，“荒度”作“刑”作一
句，甚有理。

问：“赎刑所以宽鞭扑之刑，则《吕刑》之赎刑如何？”曰：“《吕
刑》盖非先王之法也。故程子有一策问云：‘商之《盘庚》，
周之《吕刑》，圣人载之于书，其取之乎？抑将垂戒后世
乎’？”

仲默论五刑不赎之意。曰：“是穆王方有赎刑。尝见萧
望之言古不赎刑，某甚疑之。后来方省得赎刑不是
古。”因取《望之传》看毕，曰：“说得也无引证。”因论望之云：
“想见望之也是拗。”义刚问：“望之学术不知是如何，又
似好样，又却也有那差异处。”先生徐应曰：“他说底也
是正。”义刚曰：“如杀韩延寿，分明是他不是。”曰：“望之道
理短。”义刚曰：“看来他也是暗于事机，被那两个小人
恁地弄，后都不知。先生但应之而已。”

国秀问：“穆王去文武成康时未远，风俗人心何缘如
此不好？”曰：“天下自有一般不好底气象。圣人有那礼
乐刑政在此维持，不好底也能革面。至维持之具一
有废弛处，那不好气质便自各出来，和那革面底都
无了，所以恁地不好。人之学问，逐日恁地恐惧修省
得恰好，才一日放倒，便都坏了。”

以上语类四条